open-index/open-wikipedia-markdown huggingface dataset:
குமுதினி பாசு

**குமுதினி பாசு** (*Kumudini Basu*) என்பவர் ஒரு வங்காள எழுத்தாளர் ஆவார். சமூக சீர்திருத்தவாதி, சுதந்திரப் போராட்ட வீரர் மற்றும் பிரிட்டிசு இந்தியாவில் பெண்கள் உரிமை ஆர்வலர் என்று பன்முகங்களுடன் அறியப்படுகிறார். 1873–1942 ஆம் ஆண்டுகள் காலத்தில் இவர் வாழ்ந்தார்.

## குடும்பம்
குமுதினி பாசு 1873 ஆம் ஆண்டு இந்தியாவின் மேற்கு வங்காளத்தில் உள்ள கல்கத்தாவில் பிறந்தார், இவர் இந்திய தேசியவாதியான கிருட்டிண குமார் மித்ராவின் மூத்த மகளாகப் பிறந்தார். இவருக்கு பசந்தி சக்ரவர்த்தி (நீ மித்ரா) என்ற சகோதரிகள் இருந்தனர்.

குமுதினி தொழிலதிபர் சரத் சந்திர பாசு-முல்லிக்கை மணந்தார்.

## தொழில் வாழ்க்கை
குமுதினி பாசு கொல்கத்தா பல்கலைக்கழகத்தில் கல்வி பயின்றார்.

குமுதினி பாசு ஓர் எழுத்தாளராகப் பணியாற்றினார். சுப்ரபாத் (1907-14) என்ற பத்திரிகையை நிறுவி ஆசிரியராகவும் பணியாற்றினார். 1925 -1927 காலத்தில் பங்கலட்சுமி என்ற பத்திரிகையின் ஆசிரியராக இருந்தார். பல புத்தகங்களையும் கவிதைகளையும் இவர் வெளியிட்டார். சீகர் பாலிதான் (சீக்கியரின் தியாகம்) என்ற புத்தகமும் இதில் அடங்கும்.

இந்திய ஒத்துழையாமை இயக்கத்தில் பாசு பங்கேற்றார்.

பெண்களின் கல்வியை மேம்படுத்துவதை முக்கிய நோக்கமாகக் கொண்ட இவர் (இந்தியப் பெண்களின் மாபெரும் வட்டம்) என்ற அமைப்பின் செயலாளராகப் பணியாற்றினார்.

இவர் பெண்களின் வாக்குரிமைக்காக பிரச்சாரம் மேற்கொண்டார். மேலும் பெண்களின் வாக்குரிமைக்காகப் போராடிய நிகில் பாங்கிய நாரி வோதாதிகர் சமிதியின் (அனைத்து வங்காளப் பெண்கள் வாக்குரிமை சங்கம்) காமினி ராய் மற்றும் மிருணாளினி சென் ஆகிய தலைவர்களில் ஒருவராகவும் திகழ்ந்தார். ஆகஸ்ட் 16, 1925 அன்று, வங்காள சட்டமன்றம் பெரும்பான்மை வாக்குகளால் ஒரு பெண் வாக்குரிமைத் தீர்மானத்தை நிறைவேற்றியது, 1926 இந்தியப் பொதுத் தேர்தலில் முதல் முறையாக சில வங்காளப் பெண்கள் தங்கள் உரிமையைப் பயன்படுத்த அனுமதித்த்து. 1935 ஆம் ஆண்டில், பாசு இந்திய வாக்குரிமைக் குழு என்றும் அழைக்கப்படும் லோதியன் குழுவிற்கு உலகளாவிய வாக்குரிமை குறித்த தனது கருத்துக்களைப் பகிர்ந்து கொள்ள கடிதம் எழுதினார். கல்கத்தா நகராட்சியின் முதல் பெண் கவுன்சிலராக குமுதினி பாசு தேர்ந்தெடுக்கப்பட்டார்.

பெண்களின் வாக்களிக்கும் உரிமைகளுக்காக அவர் பெரிதும் வாதிட்ட போதிலும், வாக்களிப்பது என்பது மரியாதைக்குரிய பெண்களை விபச்சாரிகள் போன்ற "விரும்பத்தகாத பெண்களுடன்" கலக்கவோ அல்லது குழப்பமடையவோ கட்டாயப்படுத்தக்கூடும் என்று பாசு அஞ்சினார். பாலியல் தொழிலாளர்கள் காவல்துறையில் பதிவு செய்ய வேண்டும் என்றும், வாக்களிக்க தனி வாக்குச் சாவடிகளைப் பயன்படுத்த வேண்டும் என்றும் அவர் முன்மொழிந்தார்.

ஆண்கள் மற்றும் பெண்கள் இருவரின் ஆன்மீக, அறிவுசார் மற்றும் உடல் சீரழிவுக்கு" பர்தா நடைமுறை முக்கிய காரணங்களில் ஒன்று என பாசு தனது கண்டனம் தெரிவித்தர்"

இவர் 1942 இல் இந்தியாவின் மேற்கு வங்காளத்தின் கல்கத்தாவில் இயற்க்கை எய்தினார்.

## மேற்கோள்கள்

பகுப்பு:1873 பிறப்புகள்
பகுப்பு:1942 இறப்புகள்
பகுப்பு:இந்தியப் பெண்ணிய எழுத்தாளர்கள்
பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
நொச்சியம்

**நொச்சியம்** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 94.04 மீ. உயரத்தில், () என்ற புவியியல் ஆள்கூறுகள் கொண்டு நொச்சியம் அமையப் பெற்றுள்ளது.

## சமயம்
### இந்துக் கோயில்
மண்ணாயி அம்மன் என்ற கிராமக் கோயில் ஒன்று நொச்சியம் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
## அரசியல்
நொச்சியம் பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
ஜெமினி பிலிம் சர்கியூட்

**ஜெமினி ஃபிலிம் சர்க்யூட்** என்பது இந்தியாவின் தமிழ்நாடு, சென்னையில் உள்ள ஒரு திரைப்பட விநியோகம் மற்றும் தயாரிப்பு வளாகம் ஆகும்.

## தொழில்
ஆனந்த் சினி சர்வீசஸ் நிறுவனத்துக்குச் சொந்தமான ரவிசங்கர் பிரசாத் என்பவரால் நிறுவப்பட்ட இந்நிறுவனம், வசூல் ராஜா எம்பிபிஎஸ், ஷங்கர் தாதா எம்பிபிஎஸ், ஷங்கர் தாதா ஜிந்தாபாத் & நண்பன் போன்ற ராஜ்குமார் ஹிரானி படங்களின் மரு ஆக்கம் உட்பட பல வெற்றிகரமான தமிழ்ப் படங்களைத் தயாரித்து விநியோகம் செய்தது. இருப்பினும் மணிரத்னத்தின் *[[கடல் (திரைப்படம்)|கடல்]]* (2013) திரைப்படத்தின் தோல்வியானது நிறுவனத்தின் நிதியை பாதித்தது.  *[[மத கஜ ராஜா]]* வெளியாவதற்கு முன்பே *கடல்* விநியோகஸ்தர்கள் இழப்பீடு கேட்டனர்.   இந்த நிறுவனம் *உண்டா* (2019) என்ற மலையாளத் திரைப்படத்தை இணைத் தயாரித்து விநியோகித்ததன் மூலம் மீண்டும் வந்தது.

## திரைப்படவியல்

### தயாரிப்பாளராக

### விநியோகஸ்தராக

## குறிப்புகள்

பகுப்பு:இந்தியத் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
ஒசாமா இத்ரீசு நத்வி

**ஒசாமா இத்ரீஸ் நத்வி** (*Osama Idris Nadwi*) (பிறப்பு சனவரி 1, 1994), **முஃப்தி ஒசாமா நத்வி** என்றும் அறியப்பட்டவர் ஆவார். இவர் ஒரு இசுலாமிய அறிஞர், வழக்கறிஞர், சமூக ஆர்வலர் மற்றும் அரசியல்வாதி ஆவார். இசுலாமியர்களின் உரிமைகளைப் பாதுகாப்பதிலும் சமூகப் பிரச்சினைகளைத் தீர்ப்பதிலும் இவர் ஆற்றிய விதிவிலக்கான முயற்சிகளுக்காக அவர் அங்கீகரிக்கப்பட்டவர்.

## தொடக்க கால வாழ்க்கை மற்றும் கல்வி
ஒசாமா இத்ரீஸ் நத்வி 1994-ஆம் ஆண்டு சனவரி அன்று முசாபர்நகர் மாவட்டத்தில் உள்ள புலாட்டில் பிறந்தார். இவரது ரஸ்ம்-இ-பிஸ்மில்லா (குர்ஆனைப் படிக்கும் துவக்கம்) 1996 இல் கலீம் சித்திக் என்பவரால் நடத்தப்பட்டது. இவர் தனது தொடக்கக் கல்வியை ஃபுலாட்டில் உள்ள ஜாமியா இமாம் ஷா வலியுல்லாவில் முடித்தார், மேலும் 2012 இல் லக்னோவில் உள்ள தாருல் உலூம் நத்வத்துல் உலமாவில் ஆலிமாக பட்டம் பெற்றார். அதைத் தொடர்ந்து, ஹைதராபாத்தில் உள்ள அல் மஹதுல் ஆலி அல் இஸ்லாமியில் இஸ்லாமிய சட்டவியலில் (தகாஸ்ஸஸ் ஃபில் ஃபிக்ஹ் வல் இஃப்தா) நிபுணத்துவம் பெற்றார்.

இதைத் தொடர்ந்து, காலித் சைபுல்லா ரஹ்மானியின் ஆலோசனையின் பேரில், சஹாரன்பூரில் உள்ள குளோக்கல் பல்கலைக்கழகத்தில் சட்டத்தில் இளங்கலைப் பட்டம் பெற்றார்.

## தொழில் வாழ்க்கை
நத்வி சமூகத்திற்குச் சேவை செய்வதற்கான ஒரு வழிமுறையாக வழக்கறிஞர் தொழிலைத் தேர்ந்தெடுத்தார். பிணை பெறுதல் மற்றும் கைதிகளின் விடுதலை, பொதுமக்களுக்கு சட்ட வழிகாட்டுதல், தேவைப்படுபவர்களுக்கு இலவச சட்ட ஆலோசனை வழங்குதல் போன்றவற்றில் இவர் விரிவாகப் பணியாற்றியுள்ளார். இவர் கலீம் சித்திக்கின் சட்ட ஆலோசகராகவும் பணியாற்றி வந்தார்.

மேற்கு உத்தரப் பிரதேசத்தில் அகில இந்திய மஜ்லிசே இத்திகாதுல் முசுலிமீன் (AIMIM) அமைப்பின் அமைப்புக் கட்டமைப்பை வலுப்படுத்துவதில் நத்வி குறிப்பிடத்தக்க பங்கு வகித்துள்ளார். முசாபர்நகர் மாவட்டத்தின் தலைவராக மூன்று முறை பணியாற்றியுள்ளார். சஹாரன்பூர் பிரிவின் தலைவராகவும், மேற்கு உத்திரப் பிரதேசத்தில் மாநில துணைத் தலைவராகவும் பொதுச் செயலாளராகவும் பணியாற்றியுள்ளார்.

## விருதுகள் மற்றும் கௌரவங்கள்
இவரது பங்களிப்புகளை அங்கீகரிக்கும் வகையில், நட்விக்கு டிசம்பர் 2023 இல் அகில இந்திய இஸ்லாமியத் தனிநபர் சட்ட வாரியத்தால் *நிஷான்-இ-திராஃப்* உட்பட பல விருதுகள் வழங்கப்பட்டன.

இவர் பல கருத்தரங்கங்களில் ஆய்வுக் கட்டுரைகளை வெளியிட்டும் வழங்கியும் வந்துள்ளார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:1994 பிறப்புகள்
இலட்சுமி நாராயண் மேத்தா

**இலட்சுமி நாராயண் மேத்தா** (**''Laxmi Narayan Mehta'')** இந்தியாவின் பீகார் சட்டமன்றத்தின் முன்னாள் உறுப்பினர் ஆவார். இவர் பாரதிய ஜனதா கட்சியைச்  சேர்ந்தவர் ஆவார். இவர்  பார்பிஸ்கஞ்சு சட்டமன்றத் தொகுதியைப் பிரதிநிதித்துவப்படுத்துகிறார். இவர் மேத்தா கோரி சமூகத்தைச் சேர்ந்தவர். 2009 இந்தியப் பொதுத் தேர்தல்களில்,  கோரி சாதியிலிருந்து எந்த வேட்பாளரையும் நிறுத்தக் கூடாது என்று முடிவெடுத்த பாரதிய ஜனதா கட்சியின் உயர்நிலைக் குழுவின் முடிவுக்கு எதிராக மேத்தா தனது அதிருப்தியை வெளிப்படுத்தினார். மேத்தா, அச்சு ஊடகத்திற்கு அளித்த பேட்டியில், பீகார் மாநிலத்தில் தனது சாதிக் குழுவின் மக்கள் தொகை 9 சதவீதம் என்று மதிப்பிடப்பட்டுள்ளது. பீகாரில் உள்ள ஒவ்வொரு நாடாளுமன்றத் தொகுதியிலும் சுமார் 60,000 வாக்குகள் உள்ளன என்றும், அவரது சாதியைச் சேர்ந்தவர்கள் என்றும், அதனால் அவர்கள் இடப் பகிர்வு ஏற்பாட்டில் பிரதிநிதித்துவத்திற்கு தகுதியானவர்கள் என்றும் அவர் மேலும் வலியுறுத்தினார்.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பீகார் அரசியல்வாதிகள்
காகோ

**காகோ** (*Kaho*)  இந்தியாவின் அருணாச்சலப் பிரதேச மாநிலத்திலுள்ள அஞ்சாவ் மாவட்டத்தில் இருக்கும் ஒரு சிறிய கிராமமாகும். இந்திய-சீன எல்லையில் பாயும் உலோகித்து ஆற்றின் கரையில் இக்கிராமம் அமைந்துள்ளது.

காகோ கிராமம் கடல் மட்டத்திலிருந்து  1,240 மீட்டர் (4,070 அடி) உயரத்தில் உள்ளது. இட்டாநகரிலிருந்து கிழக்கே 580 கி.மீ. தொலைவிலும்,  அருணாச்சலப் பிரதேசத்தின் அஞ்சாவ் மாவட்ட தலைமையகமான அவாயிலிருந்து வடக்கே கிட்டத்தட்ட 70 கி.மீ. தொலைவிலும், இந்தியா-சீனா உண்மையான கட்டுப்பாட்டுக் கோட்டிலிருந்து தெற்கே கிட்டத்தட்ட 8 கி.மீ. தொலைவிலும், இந்தியா-சீனா-மியான்மர் முச்-சந்திப்புக்கு அருகிலுள்ள திபு கணவாய்க்கு மேற்கே 30 கி.மீ. தொலைவிலும், கிபித்து கிராமத்திற்கு வடக்கே 10 கி.மீ. தொலைவிலும் இக்கிராமம் உள்ளது. அருகிலுள்ள விமான இணைப்பு வாலோங்கில் உள்ள வாலோங் விமானம் இறங்கு தளம் அருகிலுள்ள விமான நிலையமாகும். இத்தளம் 30 கி.மீ தெற்கே அமைந்துள்ளது. கிராமத்தில் இந்திய இராணுவ சோதனைச் சாவடியும் உள்ளது. மாவட்ட நிர்வாகத்தின் உதவியுடன் டிசுகவர் பார் ஈசுட்டு அமைப்பு இடம்பெற்றுள்ள நாட்டின் முதல் கிராமமாக உருவாக்கவும் திட்டமிடப்பட்டுள்ளது.. உள்ளூர் பௌத்த மக்களுக்காக ஒரு மடாலயமும் இக்கிராமத்தில் உள்ளது

## மக்கள் தொகை
அருணாச்சலப் பிரதேசத்தின் அஞ்சாவ் மாவட்டத்தில் உள்ள கிபித்தூ தொகுதியின் ஏழு கிராமங்களில் காகோவும்  ஒன்றாகும். இக்கிராமத்தின் வழியாக லோகித்து நதி பாய்ந்து, பகுதியை மேற்கு மற்றும் கிழக்குக் கரைகளாகப் பிரிக்கிறது. இவை பல இடங்களில் நடைபாதை தொங்கும் பாலங்கள் மற்றும் பெய்லி பாலங்கள் மூலம் இணைக்கப்பட்டுள்ளன.

காகோவில் மேயோர் சமூகத்தினர் வசிக்கின்றனர். அவர்கள் பௌத்த மதத்தைச் சேர்ந்தவர்கள். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, இங்கு 65 நபர்கள் இருந்தனர். கல்வியறிவு விகிதம்  64.15%  ஆக இருந்தது. இது அருணாச்சல பிரதேச மாநிலத்தின் 65.38% என்ற கல்வியறிவு சதவீதத்தை விடக் குறைவாகும். அப்போது ஆண்களின் கல்வியறிவு விகிதம் 74.07% ஆகவும், பெண்களின் கல்வியறிவு விகிதம் 53.85% ஆகவும் இருந்தது.

## போக்குவரத்து
மெக்மோகன் கோட்டில்  2,000 கிலோமீட்டர் நீளமுள்ள (1,200 மைல்) முன்மொழியப்பட்ட மாகோ-திங்பு முதல் விசய்நகர் வரையிலான அருணாச்சலப் பிரதேச எல்லைப்புற நெடுஞ்சாலை இக்கிராமத்தின் வழியாகச் செல்கிறது.  மேலும் இந்த மாவட்டம் வழியாகச் செல்லும், இதன் சீரமைப்பு வரைபடத்தை  இங்கும்  இங்கேயும் காணலாம்.
## மேலும் காண்க
*வடகிழக்கு எல்லைப்புற முகமை

## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:அஞ்சாவ் மாவட்டம்
ஈஷ்வர்தாஸ் ரோஹானி

**ஈஷ்வர்தாஸ் ரோஹானி** (*Ishwardas Rohani*) (30 ஜூன் 1946 - 5 நவம்பர் 2013) பாரதிய ஜனதா கட்சியைச் சேர்ந்த இந்திய அரசியல்வாதி ஆவார். 1946 ஆம் ஆண்டு ஜூன் 30 ஆம் தேதி பிரித்தானிய  இந்தியாவின் பாம்பே மாகாணத்தில் உள்ள கராச்சியில் (இன்றைய சிந்து, பாகிஸ்தான்) பிறந்தார். இவர் ஜபல்பூரில் இருந்து சட்டசபைக்குத் தேர்ந்தெடுக்கப்பட்டார். 2003 ஆம் ஆண்டு முதல் மத்தியப் பிரதேச சட்டப் பேரவையின் சபாநாயகராக இருந்தார். 1998 முதல் 2003 வரை துணை சபாநாயகராக இருந்தார்.

## தனிப்பட்ட வாழ்க்கை
ரோஹானி 1946 ஆம் ஆண்டில் கராச்சியில் பிறந்தார். ஒரு வருடம் கழித்து பிரிவினையின் போது இவர் தனது குடும்பத்துடன் ஜபல்பூருக்குக் குடிபெயர்ந்தார். இவரின் மகன் அசோக் ரோஹானி இந்தியாவின் ஜபல்பூரில் ஒரு செயல்திறன் மிக்க மற்றும் பிரபலமான அரசியல்வாதி ஆவார்.

## அரசியல் வாழ்க்கை
ரோஹானி 1965-ஆம் ஆண்டில் பாரதிய ஜன சங்கத்தில் சேர்ந்தார். 1973 ஆம் ஆண்டில் ஜபல்பூர் மாநகராட்சிக்குத் தேர்ந்தெடுக்கப்பட்டார். அவர் அவசரநிலையின் போது உள்நாட்டுப் பாதுகாப்புச் சட்டத்தின் கீழ் கைது செய்யப்பட்டார்.

1998ல் துணை சபாநாயகராக தேர்ந்தெடுக்கப்பட்ட அவர், 2003 முதல் இறக்கும் வரை சபாநாயகராக பணியாற்றினார்.

## இறப்பு
ஈஷ்வர்தாஸ் ரோஹானி 5 நவம்பர் 2013 அன்று தனது 67 ஆவது வயதில் மாரடைப்பால் இறந்தார்.

## மேற்கோள்கள்

* mpvidhansabha

பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:2013 இறப்புகள்
பகுப்பு:1946 பிறப்புகள்
வெண்ணவாசல்

**வெண்ணவாசல்** (*Vennavasal*) என்பது இந்தியாவின், தமிழ்நாட்டில், திருவாரூர் மாவட்டத்தில் குடவாசல் தாலுக்கா, கொரடாச்சேரி வட்டத்தில் வெண்ணாறு ஆற்றின் கரையில் அமைந்துள்ள ஒரு கிராமமாகும். இக்கிராமத்தில் உள்ளவர்கள் விவசாயத்தை முக்கிய தொழிலாக செய்து வருகின்றனர்.  மேலும் இவ்வூரில் உள்ள வெண்ணாறு மூலம் கிடைக்கும் தண்ணீரை பயன்படுத்தி பெரிதும் விவசாயம் செய்கின்றனர். இக்கிராமத்தில் ஊராட்சி ஒன்றிய தொடக்கப்பள்ளி அமைந்துள்ளது. இக்கிராமத்தில் கல்லூளி மாரியாம்மன் கோயில் அமைந்துள்ளது.

## குறிப்புகள்

"வெண்ணவாசல் அஞ்சல் குறியீட்டு எண் - 613703 ஆகும்.

## மேற்கோள்கள்

திருவாரூர் மாவட்டத்தில் உள்ள கிராமங்கள்
சிங்களத் தீவு

**சிங்களத் தீவு** (*Shingle Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஓர் தீவாகும். மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். 

இது மண்டபம் பேரூராட்சியிலிருந்து 13. கி.மீ தொலைவிலும், தூத்துக்குடி துறைமுகத்திலிருந்து 125 கி.மீ. தொலைவிலும் உள்ளது.

ஒரு காலத்தில் இத்தீவை சிங்கள மீனவர்கள் மீன்பிடிக்கும் தளமாகப் பயன்படுத்தினர். எனவே இது சிங்களத் தீவு என்ற பெயரைப் பெற்றது. இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

இந்த தீவானது அதன் கூழாங்கல் கடற்கரைக்கு பிரபலமானது. இதன் கடற்கரையில் கூழாங்கற்கள் 0.2 முதல் 20 செ.மீ வரையிலான அளவுகளில் கணப்படுகின்றன. இதன் கடற்கரை அதன் செங்குத்தான நிலை காரணமாக சுற்றுலாவுக்கு ஏற்றதாக இல்லை. ஆனால் அதன் தனித்துவமான அம்சங்களால் பல அருகிய உயிரினங்களின் வாழ்விடமாக உள்ளது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
உமேசு கௌதம்

**உமேசு கௌதம்** (*Umesh Gautam*) (பிறப்பு 30 ஜூன் 1970) பாரதிய ஜனதா கட்சியைச் (BJP) சேர்ந்த ஒரு இந்திய அரசியல்வாதி ஆவார். இவர் பரேலியின் நகரத்தந்தையாகவும் இன்வெர்டிஸ் பல்கலைக்கழகத்தின் வேந்தராகவும் உள்ளார்.

## தொடக்க கால வாழ்வு மற்றும் கல்வி
உமேசு கெளதம் 30 ஜூன் 1970 அன்று இந்தியாவின் உத்தரப்பிரதேசத்தில் கே.கே.கௌதமின் குடும்பத்தில் பிறந்தார். இவர் இத்தாலியின் மிலனில் உள்ள போபோலரே டெக்லி ஸ்டுடி டி மிலானோ பல்கலைக்கழகத்தில் தத்துவவியலில் முனைவர் பட்டம் பெற்றார்.

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
சுதாங்சு தாஸ்

**சுதாங்சு தாஸ்** (*Sudhangshu Das*) (பிறப்பு 12 மே 1988) திரிபுராவைச் சேர்ந்த ஒரு இந்திய அரசியல்வாதி ஆவார். இவர் இரண்டாவது முறையாக மாணிக் சாகா அரசு அமைத்தபோது உருவாக்கப்பட்ட அமைச்சகத்தில் பட்டியல் சாதியினர் நலன், விலங்கு வள மேம்பாடு, மீன்வளத்துறை அமைச்சராக உள்ளார். இவர் 2018 இல் திரிபுரா சட்டமன்றத்திற்கு பாத்திக்ராய் சட்டமன்றத் தொகுதியில் இருந்து தேர்ந்தெடுக்கப்பட்டார் 

## மேற்கோள்கள்

பகுப்பு:1988 பிறப்புகள்
பகுப்பு:திரிபுரா நபர்கள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பிரந்தாஸ் ஆறு

**பிரந்தாஸ் ஆறு** (ஆங்கிலம்: *Brantas River*; இந்தோனேசியம்: *Sungai Brantas*) என்பது இந்தோனேசியா கிழக்கு ஜாவாவின் *(East Java)* மிக நீளமான ஆறு ஆகும்.

320 கி.மீ நீளம் கொண்ட இந்த ஆறு, 11,000 கி.மீ2-க்கும் கூடுதலான பரப்பளவில் வடிநிலத்தைக் கொண்டுள்ளது. 

காவி மலை *([[:en:Mount Kawi|Mount Kawi]]),* வில்லிஸ் மலை *([[:en:Mount Wilis|Mount Wilis]])* தெற்குச் சரிவு; மற்றும் லிமான்-லிமாஸ் மலை, அருஜுனோ வெளிராங் மலை *([[:en:Mount Welirang|Mount Welirang]]),* அஞ்சாஸ்மோரோ மலை *(Mount Anjasmoro),* ஆகிய மலைகளின் வடக்குச் சரிவுகளில் இருந்து இந்த ஆறு உற்பத்தி ஆகிறது.

## பொது

இந்த ஆற்றின் பாதை, அரை வட்டம் அல்லது சுழல் வடிவத்தில் உள்ளது. அதன் மூலத்தில், இந்த ஆறு தென்கிழக்கு நோக்கிச் செல்கிறது. பின்னர் படிப்படியாகத் தெற்கு, தென்மேற்கு, மேற்குத் திசைகளில் வழிந்து, அதன் பின்னர் வடக்கு நோக்கி வளைந்து, இறுதியாக கிழக்கு நோக்கிப் பாய்கிறது.

இந்தக் கட்டத்தில், இந்த ஆறு பிரிந்து கலிமாஸ் ஆறு *([[:en:Mas River|Kalimas]])* மற்றும் போரோங் ஆறு *([[:en:Porong River|Porong River]])* என இரு ஆறுகளாக மாறுகிறது.

## வரலாறு

கி.பி 950-ஆம் ஆண்டு வாக்கில், முப்பு சிந்தோக் எனும் மன்னர் *([[:en:Mpu Sindok|Mpu Sindok]]),* மத்திய ஜாவாவில் இருந்த மாதரம் இராச்சியத்தை, பிரந்தாஸ் ஆற்றங்கரையில் இருந்து ஒரு புதிய இடத்திற்கு மாற்றினார். 

மெராபி எரிமலை வெடிப்பு காரணமாக, முப்பு சிந்தோக் தன் இராச்சியத்தை தற்போதைய நகரமான மடியூனுக்கு *([[:en:Madiun|Madiun]])* அருகிலுள்ள இந்தப் புதிய இடத்திற்கு மாற்றி இருக்கலாம் என்றும் அறியப்படுகிறது.

## புவியியல்

பிரந்தாஸ் ஆற்றுப் பகுதியில் ஆண்டு சராசரி வெப்பநிலை 26°C ஆகும். வெப்பமான மாதம் அக்டோபர் மாதம்; சராசரி வெப்பநிலை ஏறக்குறைய 30 °C; மிகக் குளிரான மாதம் சூன் மாதம்; சராசரி வெப்பநிலை 24 °C.

## மேலும் காண்க

* சோலோ ஆறு
* பாத்தாங்காரி ஆறு
* ஆங்கே ஆறு
* ஓகன் ஆறு
* காயான் ஆறு
* இந்தோனேசிய நிலப் பகுதிகள்

## மேற்கோள்கள்

## வெளி இணைப்புகள்

பகுப்பு:இந்தோனேசியாவின் புவியியல்
பகுப்பு:இந்தோனேசிய ஆறுகள்
ஏகனாபுரம்

**ஏகனாபுரம்** என்பது இந்தியா தமிழ்நாடு மாநிலத்தின் காஞ்சிபுரம் மாவட்டத்தில் திருப்பெரும்புதூர் ஊராட்சி ஒன்றிய ஏகனாபுரம் ஊராட்சி ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 91.83 மீ. உயரத்தில், () என்ற புவியியல் ஆள்கூறுகள் கொண்டு ஏகனாபுரம் அமையப் பெற்றுள்ளது. பரந்தூருக்கு வடகிழக்கே  8.5 கிலோ மீட்டர் தொலைவில் ஏகனாபுரம் உள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஏகனாபுரம் ஊரின் மொத்த மக்கள்தொகை 1,435 பேர் ஆகும். இதில் 721 பேர் ஆண்கள் மற்றும் 714 பேர் பெண்கள் ஆவர்.
## அரசியல்
ஏகனாபுரம் பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
## மேற்கோள்கள்

பகுப்பு:காஞ்சிபுரம் மாவட்டத்திலுள்ள ஊர்களும் நகரங்களும்
மணலித் தீவு

**மணலித் தீவு** அல்லது **மணாலி புட்டித் தீவு** (*Manalli Tivu* or *Manauli Putti Island*)  என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.

## அமைவிடம்
இத்தீவானது பாம்பனில் இருந்து ஏழு கி.மீ தொலைவில் அமைந்துள்ளது. இதில் சுண்ணாம்புக் கல் படிவங்கள் காணப்படுகின்றன. இத்தீவு ஆழமில்லாத கடற்பகுதியைக் கொண்டதால் இத்தீவில் முன்பு சதுரமாக மூங்கில் கழிகளை வரிசையாக நட்டு அதில் வலைகள் அமைத்து மீன் பிடித்துவந்தனர். இதற்கு *களங்கட்டி* மீன் பிடித்தல் முறை என்று பெயர்.  

மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
வாளைத் தீவு

**வாளைத் தீவு** இது **வாலித்தீவு, வலைத்தீவு**  (*Valai Tivu, Vaalai Theevu* or *Valai Island*) என்றும் அழைக்கப்படுவது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.

## விளக்கம்
இத்தீவானது முளித் தீவிலிருந்து ஒன்றரை மைல் தொலைவில் அமைந்துள்ளது. அலைகள் குறைவாக இருக்கும் காலத்தில் தலையாரித் தீவுடன் மணல் திட்டுகள் வழியாக இத்தீவு இணைக்கப்படும். தீவின் இருபுறமும் திட்டுகளும் பாறைகளும் உள்ளன. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

இப்பகுதி மீன் வளம் மிக்கது. இத்தீவில் கத்தோலிக்க தேவாலயம் ஒன்று உள்ளது. அதற்குக் கிட்டோரியம்மன் மாதா கோயில் என்று பெயர்.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
உசா வேன்சு

**உசா வேன்சு** (, பிறப்பு: ஜனவரி 6, 1986) என்பவர் அமெரிக்க வழக்குரைஞர் மற்றும் அமெரிக்கத் துணை ஜனாதிபதியான சே. டி. வேன்சுவின் மனைவியாவார். அதனால் ஐக்கிய அமெரிக்காவின் இரண்டாவது குடிமகளாக அழைக்கப்படுகிறார்.

இவர் 1986 ஜனவரி 6 இல் சான் டியேகோ நகரில் அமெரிக்காவிற்குக் குடிபுகுந்த தெலுங்கு மொழி பேசும் இந்திய அமெரிக்கப் பெற்றோருக்கு மகளாகப் பிறந்தார். இவரின் இயற்பெயர் *உஷா பால சிலுக்கூரி* ஆகும். இவரின் தந்தை இந்திய தொழில்நுட்பக் கழகத்தில் இயந்திரப் பெறியியல் பட்டம் பெற்று சான் டியேகோ மாகாணப் பல்கலைக்கழகத்தில் பணியாற்றியவராவார். இவரின் தாயார் கலிபோர்னியா பல்கலைக்கழகத்தில் மூலக்கூறு உயிரியலராகப் பணிபுரிகிறார். இவர்கள் 1980களில் ஆந்திரப் பிரதேச கிருஷ்ணா மாவட்டத்திலிருந்து ஐக்கிய அமெரிக்கவிற்குக் குடிபுகுந்தனர். இவர் சான் டியோகோவில் மத்திய உயர் வகுப்பினராக வளர்ந்தார். இவர் யேல் பல்கலைக்கழகத்தில் வரலாற்றில் இலைநிலைப் பட்டமும் யேல் சட்டப் பள்ளியில் முனைவர் பட்டமும் பெற்றார். கல்லூரிக்குப் பின்னர் சட்ட எழுத்தராக பல்வேறு பெடரல் நீதிபதிகளிடம் பணியாற்றினார்.

2014 இல் சே. டி. வேன்சு என்ற வழக்குரைஞரை கென்டக்கியில் திருமணம் செய்தார். 2025 இல் சே. டி. வேன்சு அமெரிக்கத் துணை ஜனாதிபதியாகப் பதவியேற்றதனால் இவர் அமெரிக்க இரண்டாம் குடிமகள் என்ற பட்டத்தைப் பெற்றார். இவர் முதல் ஆசிய அமெரிக்கராகவும் முதல் இந்து அமெரிக்கராகவும் இப்பட்டத்தைப் பெற்றுள்ளார்.

## மேற்கோள்கள்

பகுப்பு:1986 பிறப்புகள்
பகுப்பு:அமெரிக்க இந்துக்கள்
பகுப்பு:வாழும் மக்கள்
பகுப்பு:அமெரிக்க இந்தியர்கள்
பகுப்பு:யேல் பல்கலைக்கழக முன்னாள் மாணவர்கள்
அருங்குறுக்கை

**அருங்குறுக்கை** (*Arungurukkai*) எனும் கிராமம் இந்தியாவின் தமிழ்நாடு மாநிலத்தில் அமைந்துள்ள கள்ளக்குறிச்சி மாவட்டத்தில் திருக்கோயிலூர் வட்டத்தில் அமைந்துள்ளது. திருக்கோயிலூரிலிருந்து 16 கி.மீ. தொலைவில் இக்கிராமம் அமைந்துள்ளது. 2009 புள்ளிவிவரங்களின்படி, அருங்குறுக்கை கிராமமும் ஒரு கிராம பஞ்சாயத்து ஆகும்.

அருங்குறுக்கை கிராமத்தின் மொத்த பரப்பளவு 718.84 ஹெக்டேர் ஆகும். அருங்குருக்கையில் மொத்தம் 4,703 மக்கள் வசிக்கின்றனர். அருங்குறுக்கை கிராமத்தில் சுமார் 1,003 வீடுகள் உள்ளன.  அருங்குறுக்கைக்கு அருகில் உள்ள நகரம் திருக்கோயிலூர்.

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:கள்ளக்குறிச்சி மாவட்டத்திலுள்ள கிராமங்கள்
தேசிய நெடுஞ்சாலை 927 (இந்தியா)

**தேசிய நெடுஞ்சாலை 927** (**தே. நெ. 927**)(*National Highway 927 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். உத்தரப் பிரதேசம் மாநிலம் பாரபங்கி அருகே தேசிய நெடுஞ்சாலை 27-ல் அதன் சந்திப்பில் தொடங்கும் தேசிய நெடுஞ்சாலை 927 பகர் நகரை இணைக்கிறது. இது இந்தோ/நேபாள எல்லையில் அருகிலுள்ள நேபாள்கஞ்ச் நகரத்தில்  முடிவடைகிறது. 140 கி.மீ. நீளமுள்ள இந்தத் தேசிய நெடுஞ்சாலை முழுவதும் உத்தரப் பிரதேசத்தில் பயணிக்கின்றது.

## சந்திப்பு
:  பாராபங்கி அருகில் முனையம்

## மேலும் பார்க்கவும்

* தேசிய நெடுஞ்சாலை வளர்ச்சித் திட்டம்

## மேற்கோள்கள்

பகுப்பு:நேபாளத்தில் போக்குவரத்து
பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 727 (இந்தியா)

**தேசிய நெடுஞ்சாலை 727** (**தே. நெ. 727**)(*National Highway 727 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். உத்தரப் பிரதேசம் குசிநகர் அருகே தேசிய நெடுஞ்சாலை 27-ல் அதன் சந்திப்பிலிருந்து தொடங்கும் இந்த நெடுஞ்சாலை உத்தரப் பிரதேச மாநிலம் சித்தனுனி தொடருந்து,  சாலை பாலம்.

பகாகா, லௌரியா பகுதிகளை இணைக்கிறது. இதன் பின்னர் தேசிய நெடுஞ்சாலை 527ஈ உடன் பீகார் மாநிலம் சப்வா அருகில் இணைகிறது. இந்த நெடுஞ்சாலை உத்தரப் பிரதேசம் மாநிலத்தில் 112 கி.மீ. பீகாரில் 29 கி.மீ. என மொத்தம் 141 கி.மீ. பயணிக்கின்றது. 

## சந்திப்புகள்

:  குசி நகர் அருகில் முனையம்
:  சாப்வா அருகில் முனையம்

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

பகுப்பு:இந்திய தேசிய நெடுஞ்சாலைகள்
பூவரசன்பட்டி தீவு

**பூவரசன்பட்டி தீவு** (*Poovarasanpatti*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.

## விளக்கம்
இந்தத் தீவு சுமார் 1.5 மீ ஆழத்திற்கு முழுமையாக நீரில் மூழ்கி உள்ளது. அலைகள் குறைவாக உள்ள போது மட்டுமே தீவின் பகுதிகள் பார்வைக்குத் தெரியும்.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
குரோமியம்(II) ஆக்சலேட்டு

**குரோமியம்(II) ஆக்சலேட்டு** (*Chromium(II) oxalate*) என்பது CrC2O4 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். 

## தயாரிப்பு
நிகும்பு மற்றும் பலரின் கூற்றுப்படி, CrC2O4·2H2O சேர்மத்தை குரோமியம்(II) சல்பேட்டு ஐந்துநீரேற்றிலிருந்து வாயு நீக்கப்பட்ட நீர் கரைசலில் சோடியம் ஆக்சலேட்டு மற்றும் ஆக்சாலிக் அமிலத்தின் கலவையுடன் வினைபுரியச் செய்து  தயாரிக்கலாம். எரிப்பு தனிம பகுப்பாய்வு, அகச்சிவப்பு நிறமாலை, வெப்பப்பருமனறி பகுப்பாய்வு மற்றும் தூள் எக்சு-கதிர் விளிம்பு விளைவு ஆகிய சோதனைகளின் மூலம்  வகைப்படுத்தப்படும் ஒரு வெளிர் பச்சை நிற படிகப் பொருளை இவ்வினை உருவாக்குகிறது. 4.65 போர் மேக்னட்டான் என்ற அளவிடப்பட்ட காந்தத் திருப்புத்திறன், குரோமியம் அயனி Cr-Cr பிணைப்பை உருவாக்கவில்லை என்றும், உயர்-சுழல் எண்முக ஒருங்கிணைப்பு வடிவவியலைக் கொண்டுள்ளது என்றும் கூறுகிறது. இது MC2O4·2H2O (M = Mg, Fe, முதலியன) என்ற பொது வாய்ப்பாட்டைக் கொண்ட பிற நேரியல் பலபடிசார் உலோக(II) ஆக்சலேட்டுகளின் அமைப்புடன் ஒத்துப்போகும். மந்தவாயு வளிமண்டலச் சூழலில் 140 ° செல்சியசு வெப்பநிலைக்கு மேல் வெப்பப்படுத்தப்படும்போது, ​​இருநீரேற்று  தண்ணீரை இழந்து நீரற்ற CrC2O4 சேர்மத்தை உருவாக்குகிறது. 320 °செல்சியசு வெப்பநிலைக்கு மேல் வெப்பப்படுத்துவது குரோமியம் ஆக்சைடுகளின் கலவையை உருவாக்குகிறது. 

அமில நீர் கரைசல்களில் குரோமியம்(II) சில நிமிடங்களில் ஆக்சலேட்டை கிளைகோலேட்டாகக் குறைக்கும் என்பதைக் குறிக்கும் தரவுகளை மில்பர்ன் மற்றும் டாப் ஆகியோர் வழங்கியுள்ளனர். அமில நீர் கரைசல்களிலிருந்து தயாரிக்கப்பட்டால் குரோமியம்(II) ஆக்சலேட்டை ஒரு நிலையான Cr2+ இனமாக உருவாக்குவது குறித்து சில சந்தேகங்களை எழுப்புகிறது.

## மேற்கோள்கள்

பகுப்பு:குரோமியம்(II) சேர்மங்கள்
பகுப்பு:ஆக்சலேட்டுகள்
பகுப்பு:குரோமியம்-ஆக்சிசன் சேர்மங்கள்
பகுப்பு:கனிம வேதியியல் சேர்மங்கள்
சீசியம் ஆக்சலேட்டு

**சீசியம் ஆக்சலேட்டு** (*Caesium oxalate*) என்பது  Cs2C2O4 என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இருசீசியம் ஆக்சலேட்டு, டைசீசியம் ஆக்சலேட்டு என்ற பெயர்களாலும் இச்சேர்மம் அறியப்படுகிறது. இது ஆக்சாலிக் அமிலத்தின் சீசியம் உப்பாகும்.  சீசியம் நேர்மின் அயனியும் Cs+  ஆக்சலேட்டு எதிர்மின் அயனியும்  சேர்ந்து  சீசியம் ஆக்சலேட்டு உருவாகிறது. 

## தயாரிப்பு
380 °செல்சியசு வெப்பநிலையில் சீசியம் கார்பனேட்டின் மீது கார்பன் மோனாக்சைடு மற்றும் கார்பன் டை ஆக்சைடை செலுத்துவதன் மூலம் சீசியம் ஆக்சலேட்டை தயாரிக்கலாம்:

:Cs2CO3 + CO → Cs2C2O4 

மற்ற கார கார்பனேட்டுகள் ஆக்சலேட்டாக மாற்றமடைவதில்லை.

சீசியம் கார்பனேட்டு ஆக்சாலிக் அமிலத்தின் நீர் கரைசலில் வினைபுரிந்து சீசியம் ஆக்சலேட்டைக் கொடுக்க முடியும்.

:Cs2CO3 + H2C2O4*2H2O → Cs2C2O4*H2O + CO2 + 2 H2O 

## வேதிப் பண்புகள்
சீசியம் ஆக்சலேட்டை வெப்பச் சிதைவு மூலம் சீசியம் கார்பனேட்டு மற்றும் கார்பன் மோனாக்சைடாக மீண்டும் குறைக்க முடியும்.

::Cs2C2O4 → Cs2CO3 + CO

## இரட்டை உப்புகள்
ஆக்சலேட்டு எதிர்மின் அயனியுடன் கூடுதலாக சீசியம் மற்றும் மற்றொரு தனிமத்தைக் கொண்ட சேர்மங்கள் சீசியம் மற்றும் ஆக்சலேட்டின் இரட்டை உப்புகளாகும். ஆக்சலேட்டு ஓர் உலோகத்துடன் ஓர் அணைவை உருவாக்கும்.  சீசியத்துடன் ஒரு உப்பை உருவாக்கும். 

;எடுத்துக்காட்டுகள்:

மேலே உள்ள யுரேனைல் சல்பேட் மற்றும் சீசியம் பிசு(ஆக்சலேட்டோ)போரேட்டு போன்ற சீசியம், ஆக்சலேட்டு மற்றும் மற்றொரு எதிர்மின் அயனியைக் கொண்ட கலப்பு எதிர்மின் அயனி சேர்மங்களும் உள்ளன.(CsBOB) ().

## மேற்கோள்கள்

பகுப்பு:சீசியம் சேர்மங்கள்
பகுப்பு:ஆக்சலேட்டுகள்
கொணலை

**கொணலை** என்பது இந்தியா தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 110.84 மீ. உயரத்தில், () என்ற புவியியல் ஆள்கூறுகள் கொண்டு கொணலை அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், கொணலை ஊரின் மொத்த மக்கள்தொகை 4,291 பேர் ஆகும். இதில் 2,088 பேர் ஆண்கள் மற்றும் 2,203 பேர் பெண்கள் ஆவர்.
## சமயம்
புனித அந்தோணியார் தேவாலயம் என்ற கிறித்தவத் தலம் ஒன்று இப்பகுதியில் அமைந்துள்ளது.

## அரசியல்
கொணலை பகுதியானது, மண்ணச்சநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, பெரம்பலூர் மக்களவைத் தொகுதி சார்ந்தது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
செர்கான்

**செர்கான்** (*Shergaon*)  என்பது இந்தியாவின் அருணாச்சலப் பிரதேசத்தின் மேற்கு காமெங் மாவட்டத்தில் உள்ள ஒரு கிராம பஞ்சாயத்து மற்றும் துணைப்பிரிவாகும். தெமாச்சாங்கு, இயகான், முசாக்சிங்கு, ரௌட்டா, செர்கான், டென்சிங்கான், யோக்முபம் உள்ளிட்ட மொத்தம் 7 கிராமங்கள் செர்கான் கிராம பஞ்சாயத்தின் கீழ் வருகின்றன. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, செர்கான் துணைப்பிரிவில் 1,628 ஆண்கள் மற்றும் 1,449 பெண்கள் உட்பட 3,077 மக்கள் வசித்தனர்.

செர்கான் கடல்மட்டத்திலிருந்து உயரமான பகுதியில் அமைந்துள்ளது. இந்தப் பகுதியின் பெரும்பான்மையான மக்கள் செர்டுக்பென் பழங்குடியினத்தைச் சேர்ந்தவர்களாவர்.

## மேற்கோள்கள்

பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:அருணாச்சலப் பிரதேச புவியியல்
பார்கவ அஸ்திரம் (குறு ஏவுகணை)

**பார்கவ அஸ்திரம்** என்பது எதிராளிகளின் திரள் ஆளில்லாத வானூர்திகளை இடைமறித்து வீழ்த்தும் குறு -ஏவுகணை ஆகும். உள்நாட்டில் உருவாக்கப்பட்ட முதல் குறு-ஏவுகணையை இந்தியாவின் தனியார் நிறுவனமான சோலார் குழுமத்தின் *எகனாமிக் எக்ஸ்ப்ளோசிவ்ஸ் லிமிடெட்* வெற்றிகரமாக சோதித்துள்ளது. பார்கவ அஸ்திரத்தை ஒடிசா மாநிலத்தின் கோபால்பூர் கடற்கரைப் பகுதியில் 15 சனவரி 2025 அன்று ஏவிப்பட்டு வெற்றிகரமாக சோதனை செய்யப்பட்டது.
## சிறப்புகள்
2.5 கிலோ மீட்டர் உயரத்தில் உலாவும் எதிராளிகளின்   சிறிய ஆளில்லாத வானூர்திகளை பார்கவ அஸ்திரம் எனும் வெடி மருந்து நிரம்பிய வழிகாட்டப்படும் குறு-ஏவுகணை கண்டறிந்து தாக்கி செயல் இழக்க வைக்கும் திறன் கொண்டதாகும். 

பார்கவ அஸ்திரம் என்ற அமைப்பு மூலம் ஒரே நேரத்தில் 64க்கும் மேற்பட்ட குறு-ஏவுகணைகளை விண்ணில் செலுத்தி கூட்டமாக வரும் எதிராளிகளின் ஆளில்லா டிரோன்களை தாக்கி அழிக்க இயலும்.  இது ஒரு நகரும் தளத்திலிருந்து ஏவக்கூடியது. இது இமயமலை போன்ற மலைப்பாங்கான பகுதிகளில் மற்றும் நிலப்பரப்புகளில் செயல்படுத்துவதற்காக வடிவமைக்கப்பட்டுள்ளது. பார்கவ அஸ்திர அமைப்பு இந்திய இராணுவத்தின் தேவைக்காக தயாரிக்கப்படுகிறது. .
## மேற்கோள்கள்

.

பகுப்பு:ஏவுகணைகள்
பகுப்பு:இந்திய ஏவுகணைகள்
எடுத்தணிவயல்

**எடுத்தணிவயல்** (*Eduthanivayal*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள் தொகை கணக்கெடுப்பின்படி, எடுத்தணிவயல் 181 ஆண்கள் மற்றும் 168 பெண்கள் என மொத்தம் 349 பேர் வசித்தனர். இக்கிராமத்தின் பாலின விகிதம் 928 ஆக இருந்தது. இக்கிராமத்தின் எழுத்தறிவு விகிதம் 75.84 ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
செல்லாத பணம் (புதினம்)

**செல்லாத பணம்**, 2020-ஆம் ஆண்டிற்கான சிறந்த புதினத்திற்கான (நாவல்) சாகித்திய அகாதெமி விருது பெற்ற புதினமாகும். இந்நாவல் தமிழகத்தைச் சேர்ந்த கடலூர் மாவட்ட எழுத்தாளர் வெ.அண்ணாமலை என்னும் இயற்பெயருடைய இமையம் என்பவரால் எழுதப்பட்டதாகும். க்ரியா பதிப்பகம் இப்புதினத்தை வெளியிட்டது.

## கதைக்களம்
ரேவதி தனது வர்க்கத்திற்கும் குறைவான பர்மா அகதியான ரவியை பெற்றோர்கள், உறவினர்கள் எதிர்ப்புகளை மீறி திருமணம் செய்து கொள்கிறாள். திருமணத்திற்கு பின்னர் ரேவதியின்  வாழ்க்கையில், ரவியின் எதற்கும் கட்டுப்படாத ஒழுக்கமற்ற நடத்தையும், அவனது குடிப்பழக்கமும், அவனது ஆணாதிக்க சந்தேக பார்வையும், ஒடுக்குமுறையும் ரேவதியின் வாழ்க்கையை சீர்குலைக்க ஆரம்பிக்கிறது.

ரவியின் கொடுமைகளும் ,வறுமையும், பெற்றோர்களின் ஒதுக்குதலும் ரேவதிக்கு வாழ்க்கையில் மிகப்பெரிய வெறுப்பை உண்டாக்குகிறது. தனது பொறியியல் பட்டப்படிப்பு வைத்து நல்ல வேலைக்குச் சென்று தன் கணவனையும் குடும்பத்தையும் காப்பாற்றலாம் என நினைத்த ரேவதியின் கனவு சுக்குநூறாகின்றது.தனது மகளின் வாழ்க்கை இப்படி சீர்குலைந்து விட்டது என்று நினைத்து ரேவதியின் தாய் கலங்குகிறாள். கேட்கும் போதெல்லாம் ஏதாவது பண உதவி  செய்கிறாள். இரண்டு குழந்தைகளைப் பெற்ற பின்னும் ரவி திருந்த மறுக்கிறான். தன் அம்மாவிடம் வாங்கி வைத்திருந்த தானுந்து வாகனத்திற்கு கட்ட வேண்டிய தவணைத்  தொகையை எடுத்து குடித்துவிட்டு வருகிறான் ரவி.

'நீ இல்லை என்றால் நான் செத்து விடுவேன்' என்று ரவியின் ஒரு சொல்லிற்கு பின்னரே தன் வாழ்க்கையை அவனுக்கு ஒப்படைத்த ரேவதி. 'சாகிறாது என்றால் போய் சாவு' என்ற ரவியின் ஒற்றைச் சொல்லைக் கேட்டு செத்து போக முடிவு செய்கிறாள்.பின்னர் 80 சதவிகித தீக்காயங்களுடன் ஜிப்மர் மருத்துவமனையில் தீ விபத்து பிரிவில் சேர்க்கப்படுகிறாள் ரேவதி.தகவல் தெரிந்து ரேவதியின் பெற்றோர்கள் மருத்துவமனைக்கு வருகின்றனர். ரேவதியின் தந்தை பையில் பணத்தை வைத்துக் கொண்டு மருத்துவரிடம் எவ்வளவு பணம் ஆனாலும் பரவாயில்லை என் பெண்ணைக் காப்பாற்றுங்கள் என்று கதறுகிறார். மருத்துவர் 'இந்த பணம் இப்போ செல்லாத பணம்' என்று ஒற்றை வரியில் சொல்லிவிடுகிறார்.

செல்லாத பணம் நாவலின் வாயிலாக பண்பாட்டு சீரழிவுகள் சாதிய ஒடுக்குமுறைகள்,வர்க்க வேறுபாடுகள்,கல்வித்தகுதி வாழ்க்கையில் ஏத்தகைய சிக்கல்களைத் தோற்றுவிகிறது போன்ற நிகழ்கால சமூக எதார்த்தத்தை உணர்வுபூர்வமாக காட்டியிருக்கிறார் எழுத்தாளர் இமையம்.

## மேற்கோள்கள்

பகுப்பு:சாகித்திய அகாதமி விருது பெற்ற தமிழ் நூல்கள்
ஆனையப்பர் தீவு

**ஆனையப்பர் தீவு** (*Anaipar Tivu* or *Anaipaar Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.

## விளக்கம்
இத்தீவானது தூத்துக்குடி துறைமுகத்தில் இருந்து 70 கி.மீ தொலைவிலும், கீழக்கரையில் இருந்து 13 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
பகுப்பு:மனிதர்கள் வாழாத இந்தியத் தீவுகள்
ராம்தர் சிங்

**ராம்தர் சிங்** (''Ramdhar Singh'') பாரதிய ஜனதா கட்சியைச் சேர்ந்த இந்திய அரசியல்வாதி ஆவார். பீகார் மாநிலத்தில் கட்சியின் தலைவரான இவர், 1995 ஆம் ஆண்டு முதல் ஐந்து தேர்தல்களில் நான்கில் வெற்றி பெற்று, மாநில சட்டமன்றத்தில் அவுரங்காபாத் தொகுதியை பிரதிநிதித்துவப்படுத்தி வருகிறார். சமீபத்திய 2010 பீகார் சட்டமன்றத் தேர்தலில் 7% வாக்கு வித்தியாசத்தில் வெற்றி பெற்ற பிறகு, நிதிஷ் குமார் அமைச்சரவையில் கூட்டுறவுத்துறை அமைச்சராக நியமிக்கப்பட்டார்.

இருப்பினும், மே 2011 இல், அவர் 1992 இல் அவுரங்காபாத்தில் ஒரு வகுப்புவாத பேச்சு தொடர்பான வழக்கில் நீதிமன்றத்தில் ஆஜராகும் உத்தரவுகளை பலமுறை புறக்கணித்து வந்தார். மேலும் எதிர்க்கட்சிகளால் வைக்கப்பட்ட இந்தக் குற்றச்சாட்டைத் தொடர்ந்து இவர் பதவி விலக  வேண்டிய கட்டாயம் ஏற்பட்டது  இவர் மீது இந்திய தண்டனைச் சட்டத்தின் கீழ் நீதிமன்றங்களில் 12 வழக்குகள் நிலுவையில் இருந்தாலும், இவர் தனது தேர்தல் பிரமாணப் பத்திரத்தில் இந்த வழக்கை வெளியிடவில்லை என்று எதிர்க்கட்சிகள் குற்றம் சாட்டின. மீதமுள்ள 11 வழக்குகளில் இவர் பிணை பெற்றுள்ளார்.

பதவி விலகிய பிறகு, சிங் நீதிமன்ற உத்தரவுகளைப் பற்றித் தான் ஏதும் அறிந்திருக்கவில்லை என்றும், இந்த விஷயத்தில் தனது வழக்கறிஞர்கள் தன்னைத் கைவிட்டுவிட்டதாகவும் கூறினார்.

## மேற்கோள்கள்

பகுப்பு:வாழும் மக்கள்
பகுப்பு:1954 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பீகார் அரசியல்வாதிகள்
அந்தோய்னைட்டு

**அந்தோய்னைட்டு** (*Anthoinite*) என்பது AlWO3(OH)3 என்ற மூலக்கூற்று வாய்ப்பாடால் விவரிக்கப்படும் ஒரு கனிமம் ஆகும். அலுமினியம் தங்குதன் ஆக்சைடு கனிமமாக இக்கனிமம் கருதப்படுகிறது. காங்கோ மக்களாட்சிக் குடியரசில் உள்ள மணிமா மாகாணத்தில்  அந்தோய்னைட்டு கிடைக்கிறது. பெல்சியம் நாட்டு சுரங்கப் பொறியாளர் ரேமண்டு அந்தோயின் நினைவாக கனிமத்திற்கு அந்தோய்னைட்டு எனப் பெயரிடப்பட்டது.

பன்னாட்டு கனிமவியல் சங்கம் அந்தோய்னைட்டு கனிமத்தை Atn) என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
* Anthoinite data sheet
* Anthoinite on the ''Handbook of Mineralogy'

பகுப்பு:அலுமினியம் கனிமங்கள்
பகுப்பு:தங்குதன் கனிமங்கள்
பகுப்பு:ஆக்சைடு கனிமங்கள்
பகுப்பு:கனிமங்கள்
நந்த்கான் சட்டமன்றத் தொகுதி

**நந்த்கான் சட்டமன்றத் தொகுதி** (Nandgaon assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ளது. நந்த்கான், திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
விலங்குசல்லி தீவு

**விலங்குசல்லி தீவு** (*Velangu Challi Island*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும்.

## விளக்கம்
இத்தீவானது தூத்துக்குடி துறைமுகத்தில் இருந்து 20 கி.மீ தொலைவிலும், வேம்பாரில் இருந்து 1805 கி.மீ. தொலைவிலும் அமைந்துள்ளது. இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இத்தீவு கடலில் மூழ்கியுள்ளது. அலைகள் குறைவாக இருக்கும் சமயத்தில் மட்டும் சிறிய மணற் குன்று காணப்படும். இத்தீவைச் சுற்றி பவளப் பாறைகள் காணப்படுகின்றன.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
இராஜகிரி

**இராஜகிரி** என்பது இந்தியா தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 50.34 மீ. உயரத்தில், () என்ற புவியியல் ஆள்கூறுகள் கொண்டு இராஜகிரி அமையப் பெற்றுள்ளது.

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இராஜகிரி ஊரின் மொத்த மக்கள்தொகை 8,460 பேர் ஆகும். இதில் 3,772 பேர் ஆண்கள் மற்றும் 4,688 பேர் பெண்கள் ஆவர்.
## கல்வி
### கல்லூரி
இராஜகிரி தாவூத் பாட்சா (RDB) கலை மற்றும் அறிவியல் கல்லூரி என்ற தனியார் கல்லூரி ஒன்று இப்பகுதியில் அமைந்துள்ளது.
## சமயம்
### இந்துக் கோயில்கள்
கரைமேல் அழகர் மற்றும் அய்யனார் கோயில் மற்றும் பிடாரியம்மன் கோயில் என்ற கிராமக் கோயில் ஆகியவை இராஜகிரி பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.
## அரசியல்
இராஜகிரி பகுதியானது, திருவையாறு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.
## மேற்கோள்கள்

பகுப்பு:தஞ்சாவூர் மாவட்டத்திலுள்ள ஊர்களும் நகரங்களும்
வெள்ளி ஐப்போ அயோடைட்டு

**வெள்ளி ஐப்போ அயோடைட்டு** (*Silver hypoiodite*) என்பது AgIO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும்.  இச்சேர்மம் வெள்ளி மற்றும் பல்லணு அயனியான ஐப்போ அயோடைட்டு  அயனிகள் சேர்ந்து உருவாகும் சேர்மமாகும்.  

## தயாரிப்பு
நீர்த்த நடுநிலை வெள்ளி நைட்ரேட்டு கரைசலில் அயோடினைச் சேர்த்தால் வினைநிகழ்ந்து வெள்ளி ஐப்போ அயோடைட்டு உருவாகும்.:
::2 AgNO3 + I2 + H2O -> AgI + AgIO + 2 HNO3 

## மேற்கோள்கள்

பகுப்பு:வெள்ளி சேர்மங்கள்
பகுப்பு:ஐப்போ அயோடைட்டுகள்
சாகி ஆறு

**சாகி ஆறு** (*Shahi River*) என்பது மேற்கு இந்தியாவில் குசராத்தில் ஓடும் ஓர் ஆறாகும். இதன் பிறப்பிடம் பெர்வி கிராமத்திற்கு அருகில் உள்ளது. இதன் வடிநிலத்தின் அதிகபட்ச நீளம் 38 கி.மீ. ஆகும். சாகி ஆற்றுப் படுகையின் மொத்த நீர்ப்பிடிப்பு பகுதி 163 சதுர கி.மீ. ஆகும்.

## மேற்கோள்கள்

பகுப்பு:குசராத்தின் ஆறுகள்
கோலக் ஆறு

**கோலக் ஆறு** (*Kolak River*) மேற்கு இந்தியாவில் குசராத்தில் உள்ள ஓர் ஆறு ஆகும். இதன் பிறப்பிடம் கப்ரதா வட்டம் ஆகும். இதன் வடிநிலத்தின் அதிகபட்ச நீளம் 50 கி.மீ.  ஆகும். கோலக் ஆற்றின் ஆற்றுப் படுகையின் மொத்த நீர்ப்பிடிப்பு பகுதி 584 சதுர கி.மீ. ஆகும்.

கோலக் ஆறு சபுதாராவிலிருந்து உத்வாடா (குசராத்தில் உள்ள பார்சிகளின் புனித இடம்) அருகிலிருந்து அரபிக்கடலுக்கு பாய்கிறது. ஆற்றங்கரையின் தெற்குப் பகுதியில் வெல்சுபன், அலோக் தொழிற்சாலைகளின் ஜவுளி ஆலை உள்ளது. கோலக் ஆறு குசராத்தில் உள்ள வாபி நகரின் வடக்குப் பகுதியில் பாய்கிறது.

கோலக் ஆறு தாமங்கங்கா ஆற்றின் மதுபன் நீர்த்தேக்கத்துடன் இணைக்கப்பட்டுள்ளது.

## மேற்கோள்கள்

பகுப்பு:குசராத்தின் ஆறுகள்
பகுப்பு:Pages using gadget WikiMiniAtlas
பர் ஆறு

**பர் ஆறு** (*Par River*) என்பது மேற்கு இந்தியாவில் உள்ள குசராத்தில் உள்ள ஓர் ஆறாகும். இது மகாராட்டிர நாசிக்கில் உள்ள வாட்பாடா கிராமத்திற்கு அருகில் உருவாகிறது. இதன் வடிநில படுகையின் அதிகபட்ச நீளம் 51 கி.மீ. ஆகும். பர் ஆற்று படுகையின் மொத்த நீர்ப்பிடிப்பு பகுதி . இது வல்சாடு மாவட்டத்தில் பாய்ந்து அரபிக் கடலில் கலக்கிறது. இதன் அருகில் கில்லா பார்டி என்ற சிறிய நகரம். இங்கு ஆங்கிலேயர்கள் இந்தியாவை ஆண்ட போது ஆற்றில் பாலம் ஒன்றைக் கட்டினார்கள். 

## மேற்கோள்கள்

பகுப்பு:குசராத்தின் ஆறுகள்
புலப்படாத பண்பாட்டுப் பாரம்பரியம்

**புலப்படாத பண்பாட்டுப் பாரம்பரியங்கள்**  (*Intangible cultural heritage*), யுனெஸ்கோ நிறுவனத்தால் அங்கீகாரம் வழங்கப்பட்ட கலாச்சார பாரம்பரியம் நினைவுச் சின்னங்கள் மற்றும் பொருட்கள் அல்லாது வாய்வழி மரபுகள், நிகழ்த்து கலைகள், சமூக நடைமுறைகள், நாட்டுப்புற நடனங்கள், திருவிழாக்கள், சடங்குகள், பண்டிகை நிகழ்வுகள், இயற்கை மற்றும் பிரபஞ்சம் தொடர்பான அறிவு மற்றும் நடைமுறைகள் அல்லது பாரம்பரிய கைவினை அறிவுத் திறன்கள் போன்ற நமது முன்னோர்களிடமிருந்து பெறப்பட்ட மற்றும் நமது சந்ததியினருக்கு கடத்தப்படும் மரபுகள் அல்லது வாழும் மக்களின் வெளிப்பாடுகளும் இதில் அடங்கும்.

புலப்படாத கலாச்சார பாரம்பரியங்களாக சமூகச் சடங்குகள், நம்பிக்கைகள், பழக்க-வழக்கங்கள், யோகக் கலை போன்ற அறிவிசார் சொத்து, சமூக விழாக்கள், கலைகள், விளையாட்டு, கூட்டம், நாட்டுப்புற இசை, கைவினைத் திறன் மரபுகள் மற்றும் மொழிகளைக் குறிக்கிறது.

## இந்தியாவில் புலப்படாத பண்பாட்டுப் பாரம்பரியங்கள்
யுனெஸ்கோ நிறுவனத்தால்  அங்கீகாரம் வழங்கப்பட்ட இந்தியாவில் புலப்படாத பண்பாட்டுப் பாரம்பரியங்கள் விவரம் பின்வருமாறு
# வேதம் ஓதுதல் - 2006 
# கூடியாட்டம் - ஆண்டு 2006
# ராம்லீலா - 2008
# இரம்மான் (திருவிழா) 2009
# சாவ் நடனம் - 2010
# கல்பேலியா நடனம் & பாட்டு - 2010
# முடியெட்டு - 2010
# திபெத்-லடாக் பகுதிகளில் பௌத்த மந்திரம் ஓதுதல் - 2012
# மணிப்பூரி சங்கீர்த்தனை - 2013
# பித்தளை மற்றும் செம்புப் பாத்திரங்கள் செய்பவர்களின் கைவினைத் திறன் - 2014
# நவுரூஸ் - 2016
# யோகக் கலை - 2016
# கும்பமேளா - 2017 
# துர்கா பூஜை (கொல்கத்தா) - 2021
# கர்பா நடனம் - 2023
### உலக நாடுகள் வாரியாக புலப்படாத பண்பாட்டுப் பாரம்பரியங்கள்

## இதனையும் காண்க
* உலகப் பாரம்பரியக் களம் 
## மேற்கோள்கள்

*
பகுப்பு:பண்பாட்டு மானிடவியல்
பகுப்பு:பண்பாடுகள்
பகுப்பு:மரபுகள்
கெடுக்கான் புக்கிட் கல்வெட்டு

**கெடுக்கான் புக்கிட் கல்வெட்டு** (ஆங்கிலம்: *Kedukan Bukit Inscription*; இந்தோனேசியம்: *Prasasti Kedukan Bukit*) என்பது டச்சு கிழக்கிந்திய தீவுகளின் *(Dutch East Indies)* (தற்போது இந்தோனேசியா) சி.ஜே. பேடன்பர்க் எனும் இடச்சுக்காரரால் 1920 நவம்பர் 29-ஆம் தேதி கண்டுபிடிக்கப்பட்ட கல்வெட்டு ஆகும்.

இந்தக் கல்வெட்டு, தெற்கு சுமாத்திராவில் உள்ள கெடுக்கான் புக்கிட் *(Kedukan Bukit),* மூசி ஆற்றின் *(Musi River)* துணை ஆறான தாதாங் ஆற்றின் *(Tatang River)* கரையில் கண்டுபிடிக்கப்பட்டது.

## பொது

இந்தக் கல்வெட்டு, பழைய மலாய் மொழி சார்ந்த கல்வெட்டுகளில் எஞ்சியிருக்கும் மிகப் பழமையான  கல்வெட்டு என்று அறியப்படுகிறது. இது 45 செ.மீ × 80 செ.மீ (18 அங்குலம் × 31 அங்குலம்) அளவுள்ள ஒரு சிறிய கல்வெட்டு ஆகும்.

கெடுக்கான் கல்வெட்டு, பல்லவ எழுத்துகளில் எழுதப்பட்டது; மேலும், கி.பி 683 மே 1-ஆம் தேதி என தேதியிடப்பட்டு உள்ளது.

## உள்ளடக்கம்

### ஒலிபெயர்ப்பு

### மொழிபெயர்ப்பு

## மேலும் காண்க

* லகுனா செப்பேடு
* பாடாங் ரோக்கோ கல்வெட்டு
* அமோகபாசா கல்வெட்டு
* துகு கல்வெட்டு
* லோபோ துவா கல்வெட்டு
* சங்கல் கல்வெட்டு

## மேற்கோள்கள்

## மேலும் படிக்க
* George Coedès, *Les inscriptions malaises de Çrivijaya*, BEFEO 1930
* J.G. de Casparis, *Indonesian Palaeography*, Leiden (Brill) 1975.
* Safiah Karim, *Tatabahasa Dewan Edisi Baharu*, Dewan Bahasa dan Pustaka 1993.

## வெளி இணைப்புகள்

பகுப்பு:இந்தோனேசியாவில் உள்ள கல்வெட்டுகள்
பகுப்பு:பிராமிய எழுத்துமுறைகள்
பகுப்பு:இந்தோனேசியாவில் உள்ள சமசுகிருத கல்வெட்டுகள்
பகுப்பு:சிறீ விஜயம்
கணஹத்யா 1971

**கணஹத்யா 1971** (*Gonohotta 1971*, வங்காள மொழி : গণহত্যা ৯৯৭১) என்பது பாரத்-வங்காளதேச மைத்ரி உத்யானில் (இந்திய வங்கதேச நட்புப் பூங்கா) 2017 இல் மகுமுதுல் அசன் சேக்குடன் இணைந்து அசீம் கான் உருவாக்கிய சிற்பமாகும்.  

இது  நீளமும்,  அகலமும்,   உயரம் கொண்டதாகும். இச்சிலை  இந்தியாவின் பாரத்-வங்காளதேச மைத்ரி உத்யனில் அமைந்துள்ளது.  

## மேற்கோள்கள்

பகுப்பு:இந்தியப் பெண் சிற்பங்கள்
பகுப்பு:இந்தியாவில் சிற்பக்கலை
தேசிய நெடுஞ்சாலை 727அ (இந்தியா)

**தேசிய நெடுஞ்சாலை 727அ** (*National Highway 727A (India)*), பொதுவாக **தே. நெ. 727அ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-ன் ஒரு கிளைச்சாலை ஆகும். தேசிய நெடுஞ்சாலை 727அ இந்தியாவின் பீகார், உத்தரப் பிரதேச மாநிலங்களை கடந்து செல்கிறது.

## பாதை

; உத்தரப்பிரதேசம்

கோரக்பூர், தேவரியா, சேலம்பூர் - பீகார் எல்லை.
; பீகார்

உ.பி எல்லை - மைர்வா.

## சந்திப்புகள்

:  கோரக்பூர் அருகே முனையம்
:  மைர்வா அருகே முனையம்

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 727அ

பகுப்பு:இந்திய தேசிய நெடுஞ்சாலைகள்
வெள்ளி ஐப்போபுரோமைட்டு

**வெள்ளி ஐப்போபுரோமைட்டு** (*Silver hypobromite*) என்பது AgBrO என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் வெள்ளி மற்றும் பல்லணு அயனியான ஐப்போ புரோமைட்டு அயனிகள் சேர்ந்து உருவாகும் சேர்மமாகும்.

## தயாரிப்பு
Ag2Br சேர்மத்தை ஆக்சிசனேற்றம் செய்தால் வெள்ளி ஐப்போபுரோமைட்டு உருவாகும்.
:4 Ag2Br + 4 H2O + 3 O2 -> 4 AgOBr + 4 AgOH + 2 H2O

மேலும் இரட்டைச் சிதைவு வினை எனப்படும் பரிமாற்ற வினையிலும் வெள்ளி ஐப்போபுரோமைட்டு உருவாகும்.
:AgOH + BrHO → AgBrO + H2O

## இயற்பண்புகள்
அறை வெப்பநிலையிலும் கூட வெள்ளி ஐப்போபுரோமைட்டு மிக விரைவாக சிதைகிறது.

## மேற்கோள்கள்

பகுப்பு:வெள்ளி சேர்மங்கள்
பகுப்பு:ஐப்போபுரோமைட்டுகள்
மெத்தில் ஐப்போகுளோரைட்டு

**மெத்தில் ஐப்போகுளோரைட்டு** (*Methyl hypochlorite*) என்பது CH3ClO என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். கரிம ஆல்கைல் ஐப்போகுளோரைட்டுகளில் இது எளிமையானதாகும். மெத்தனால் சேர்மம் ஐப்போகுளோரசு அமிலத்துடன் வினைபுரிவதன் மூலம் உற்பத்தி செய்யக்கூடிய ஒரு நிலையற்ற சேர்மமாகும். முதன்முதலில் 1880 ஆம் ஆண்டில் திராகோட் சாண்ட்மேயரால் தயாரிக்கப்பட்டது. 

ClO மற்றும் CH3OO இடையேயான வினையின் மூலம் பூமியின் வளிமண்டலத்தில் மெத்தில் ஐப்போகுளோரைட்டு உருவாகிறது. மேலும் இது ஆர்க்டிக் மற்றும் அண்டார்டிக் பகுதிகளில் ஓசோன் அழிவில் ஒரு முக்கிய இனமாகக் கருதப்படுகிறது.

## தொடர்புடைய சேர்மம்
ஒரு பயனுள்ள மற்றும் ஒப்பீட்டளவில் நிலையான கரிம ஐப்போகுளோரைட்டு மூவிணைய-பியூட்டைல் ஐப்போகுளோரைட்டு ஆகும்.

## மேற்கோள்கள்

பகுப்பு:மெத்தில் எசுத்தர்கள்
பகுப்பு:1 கார்பன் அணு கரிம சேர்மங்கள்
பகுப்பு:கரிமச் சேர்மங்கள்
பகுப்பு:ஐப்போகுளோரைட்டு எசுத்தர்கள்
பார்வதிபுரம், வடலூர்

**பார்வதிபுரம்** (*Parvathipuram*) என்பது இந்தியா தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும். இப்பகுதியில் 'வள்ளலார் சர்வதேச மையம்' ஒன்றை நிறுவ தமிழ்நாடு அரசு மேற்கொண்ட பணிகளுக்கு எதிராக, 2024-ஆம் ஆண்டு ஏப்பிரல் மாதம் மக்கள் போராட்டம் செய்தனர்.
## அமைவிடம்
கடல் மட்டத்திலிருந்து சுமார் 52.18 மீ. உயரத்தில், () என்ற புவியியல் ஆள்கூறுகள் கொண்டு பார்வதிபுரம் அமையப் பெற்றுள்ளது.

## சமயம்
### இந்துக் கோயில்
'திருஅருட்பிரகாச வள்ளலார் தெய்வ நிலையம்' என்ற வழிபாட்டுத்தலம் ஒன்று பார்வதிபுரம் பகுதியில் அமைந்துள்ளது.
## அரசியல்
பார்வதிபுரம் பகுதியானது, குறிஞ்சிப்பாடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கடலூர் மக்களவைத் தொகுதி சார்ந்தது.
## மேற்கோள்கள்

பகுப்பு:கடலூர் மாவட்டத்திலுள்ள ஊர்களும் நகரங்களும்
வெள்ளி ஐப்போகுளோரைட்டு

**வெள்ளி ஐப்போகுளோரைட்டு** (*Silver hypochlorite*) என்பது AgOCl என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். AgClO என்ற வாய்ப்பாட்டாலும் இதை அடையாளப்படுத்தலாம். இச்சேர்மம் வெள்ளி மற்றும் பல்லணு அயனியான ஐப்போ குளோரைட்டு அயனிகள் சேர்ந்து உருவாகும் சேர்மமாகும். வெள்ளி ஐப்போகுளோரைட்டு  சேர்மம் மிகவும் நிலையற்றது மற்றும் விரைவாக சிதைவடைகிறது. ஐப்போகுளோரசு அமிலத்தின் வெள்ளி(I) உப்பாகக் கருதப்படுகிறது. வெள்ளி(I) நேர்மின் அயனிகளும் (Ag+) ஐப்போகுளோரைட்டு எதிர்மின் அயனிகளும் (−OCl) சேர்ந்து வெள்ளி ஐப்போகுளோரைட்டு உருவாகிறது.

## தயாரிப்பு
* வெள்ளி ஆக்சைடின் தொங்கல் கரைசல் வழியாக குளோரினை குமிழிகளை அனுப்புவதன் மூலம் வெள்ளி ஐப்போகுளோரைட்டு.
::2 Cl2 + Ag2O + H2O → 2 AgCl + 2 HOCl
::2 HOCl + Ag2O → H2O + 2 AgOCl

ஐப்போகுளோரசு அமிலம் வெள்ளி நைட்ரேட்டுடன் வினைபுரிந்து வெள்ளி ஐப்போகுளோரைட்டு மற்றும் நைட்ரிக் அமிலத்தை உருவாக்குகிறது. 

::HOCl + AgNO3 → AgOCl + HNO3

## வேதிப் பண்புகள்
வெள்ளி ஐப்போகுளோரைட்டு மிகவும் நிலையற்றதாகும். இதன் கரைசல் விரைவில் வெள்ளி குளோரேட்டு மற்றும் வெள்ளி குளோரைடாக விகிதாசாரமற்ற முறையில் மாறும்:

:3 AgOCl → AgClO3 + 2 AgCl

## மேற்கோள்கள்

பகுப்பு:வெள்ளி சேர்மங்கள்
பகுப்பு:ஐப்போகுளோரைட்டுகள்
புலியூர், நாகப்பட்டினம்

**புலியூர்** (*Puliyur, Nagapattinam*) என்பது இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில் இருக்கும் ஒரு கிராமம் ஆகும். இது மாவட்டத் தலைமையகமான நாகப்பட்டினத்திலிருந்து 7 கி.மீ. தொலைவிலும் சிக்கல் கிராமத்திலிருந்து 3 கி.மீ. தொலைவிலும் அமைந்துள்ளது. வியாக்ரபுரீசுவரர் என்றழைக்கப்படும் சிவபெருமான் கோவில் இவ்வூரில் அமைந்துள்ளது.

## கோயில்கள்
இந்தக் கிராமத்தில் 1. சிவகாமசுந்தரி சமேத வியாக்ரபுரேஸ்வரர் கோவில், 2. லட்சுமி நாராயண பெருமாள் கோவில், 3. வரசித்தி விநாயகர் கோவில், 4. அய்யனார் கோவில், 5. செல்வமுத்து மாரியம்மன் கோவில் என ஏராளமான கோவில்கள் உள்ளன. பழங்காலத்தில் இக்கிராமம் வியாக்ரபுரி என்று அழைக்கப்பட்டது. இங்கு உள்ள கோயில்களில் பல கல்வெட்டுகள் இடம்பெற்றுள்ளன.

இந்தக் கிராமம் பல இந்து மத நடவடிக்கைகளுக்கு பிரபலமானது மற்றும் சென்னையில் அமைந்துள்ள வியாக்ரபுரி சேவா அறக்கட்டளை தீவிரமாக பங்கேற்று திருவிழாக்களை ஏற்பாடு செய்து வருகிறது.

## கிராமங்கள்
தேமங்கலம், புலியூர், அடிப்பள்ளம், சீரங்குடி, சிக்கவலம் ஆகிய பகுதிகளை ஒன்றிணைத்து புலியூர் கிராமம் ஆகும். தேமங்கலம் ஊராட்சி என அழைக்கப்படுகிறது. புலியூரில் மொத்தம் சுமார் 3000 மக்கள் வசிக்கின்றனர். இங்கு விவசாயம் முக்கிய தொழிலாக உள்ளது.

## போக்குவரத்து
புலியூரிலிருந்து 130 கிலோமீட்டர் தொலைவில் உள்ள திருச்சிராப்பள்ளி விமான நிலையம் இப்பகுதிக்கு அருகிலுள்ள விமான நிலையமாகும். மேலும் சென்னை சர்வதேச விமான நிலையம் சுமார் 350 கிலோமீட்டர் தொலைவில் உள்ளது. இந்தக் கிராமம் திருவாரூர் - நாகப்பட்டினம் நெடுஞ்சாலையிலிருந்து வடக்கே சுமார் 1 கி.மீ தொலைவில் உள்ளது. பேருந்து நிறுத்தம் - ராமர் மடம் என்ற இடமாகும். இவ்வூருக்கு ரயில் நிலையம் நாகப்பட்டினம் சுமார் 7 கி.மீ தொலைவில் அமைந்துள்ளது.

இக்கிராமத்தின் அஞ்சல் குறையீட்டு எண்.611 108 ஆகும்.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள ஊர்களும் நகரங்களும்
தேசிய நெடுஞ்சாலை 727அஅ (இந்தியா)

**தேசிய நெடுஞ்சாலை 727அஅ** (*National Highway 727AA (India)*), பொதுவாக **தே. நெ. 727அஅ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 27-இன் கிளைச்சாலை ஆகும். தேசிய நெடுஞ்சாலை 727அஅ இந்தியாவில் பீகார், உத்தரப் பிரதேச மாநிலங்களில் இயங்குகிறது.

## வழித்தடம்
தேசிய நெடுஞ்சாலை 727அஅ பீகார், உத்தரப் பிரதேச மாநிலங்களில் உள்ள சாமினியா (பெத்தியா), பட்ஜிர்வா, ஸ்ரீநகர், செவ்ராகி ஆகிய நகரங்களை இணைக்கிறது.

## சந்திப்புகள்

:  பெத்டியா அருகே முனையம்
:  செவ்ராகி அருகே முனையம்

## மேலும் பார்க்கவும்

* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்

* ஓபன்ஸ்ட்ரீட்மேப்பில் தே. நெ. 727அஅ

பகுப்பு:இந்திய தேசிய நெடுஞ்சாலைகள்
தேசிய நெடுஞ்சாலை 727ஆ (இந்தியா)

**தேசிய நெடுஞ்சாலை 727ஆ** (*National Highway 727B (India)*) என்பது பொதுவாக **தே. நெ. 727ஆ** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலையாகும். இது தேசிய நெடுஞ்சாலை 27-ன் கிளைச்சாலை ஆகும். தேசிய நெடுஞ்சாலை 727ஆ இந்தியாவில் உத்தரப் பிரதேச மாநிலத்

தில் செல்கிறது.

## வழித்தடம்
தேசிய நெடுஞ்சாலை 727ஆ உத்தரப் பிரதேச மாநிலத்தில் உள்ள பாசில்நகர், தம்குகி, பிங்காரி, பட்பர் ராணி, சேலம்பூர், இசாரூ, பாகல்பூர், உபான், சிக்கந்த்ராபூர், பஹேரி, சுக்புரா, அனுமங்கஞ்ச். பலியாவை இணைக்கிறது.

## சந்திப்புகள்
:  பாசில்நகர் அருகே முனையம்
:  சேலம்பூர் அருகில்
:  கரிம் ஜுனாத் அருகே
:  பாலியா அருகே

## மேலும் பார்க்கவும்
* தேசிய நெடுஞ்சாலை வளர்ச்சி திட்டம்

## மேற்கோள்கள்

## வெளி இணைப்புகள்
* ஓபன்ஸ்ட்ரீட்மேப்பில் தே. நெ. 727ஆ

பகுப்பு:இந்திய தேசிய நெடுஞ்சாலைகள்